Pääjalkaiset
Pääjalkaiset ("Cephalopoda") on yksi nilviäisten pääjakson kahdeksasta luokasta. Lähes kaikki nykyiset pääjalkaiset (n. 99 %) kuuluvat mustekalojen alaluokkaan ("Coleoidea"). Niiden lisäksi pääjalkaisiin luetaan helmiveneet ("Nautiloidea") sekä tyystin sukupuuttoon kuolleet, muinaismeriä hallinneet ammoniitit ("Ammonoidea").
Dromornithidae
Dromornithidae on sukupuuttoon kuollut lentokyvyttömien lintujen heimo. Ne elivät Australiassa neogeenikaudella, mutta ovat nykyään kuolleet sukupuuttoon. Niiden luultiin kauan kuuluvan strutsilintuihin, mutta nykyään ne on luokiteltu sorsalintuihin. Läheisimmät elävät sukulaiset ovat sorsat. Nimi Dromornithidae tulee kreikan kielen sanoista dromaios (tarkoittaa nopeaa juoksijaa) ja ornis (tarkoittaa lintua).
Dromornithidae-heimon linnut olivat suurikokoisia ja "Dromornis stirtoni" kasvoi jopa yli 3-metriseksi. Heimo tunnetaan suuresta nokasta, jota käytettiin ainakin siementen murskaamiseen.